แม่เจ้า! SET ปิดเย็นบวก 16.16 จุด ทะลุแนวต้าน 1,650 จุดฉลุย
แม่เจ้า! SET ปิดเย็นบวก 16.16 จุด ทะลุแนวต้าน 1,650 จุดฉลุย โดยดัชนีปิดตลาดวันนี้ อยู่ที่ระดับ 1,659.10 จุด บวก 16.16 จุด หรือ 0.98% มูลค่าซื้อขาย 7.21 หมื่นลบ.
14 ก.ย. 2560

ผู้สื่อข่าวรายงานว่า ดัชนีปิดตลาดวันนี้ อยู่ที่ระดับ 1,659.10 จุด บวก 16.16 จุด หรือ 0.98% มูลค่าซื้อขาย 7.21 หมื่นลบ. 
10 หุ้นดันดัชนีวันนี้

ตลาดหุ้นเอเชีย

น.ส.จิตรา อมรธรรม รองกรรมการผู้จัดการ ฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้ปรับตัวขึ้นได้ดีกว่าตลาดต่างประเทศ โดยตลาดหุ้นในภูมิภาคเอเชียเคลื่อนไหวทั้งในแดนบวก-ลบสลับอย่างไม่มีนัยยะ ส่วนตลาดในยุโรปที่เทรดบ่ายนี้ส่วนใหญ่ก็ติดลบ แต่ดัชนีหุ้นไทยที่ปรับตัวขึ้นได้ดีกว่าคงเป็นเพราะที่ผ่านมาดัชนีหุ้นไทยขึ้นไปได้ช้ากว่าตลาดอื่นในเอเชีย
นอกจากนี้ในทางเทคนิคก็เกิดสัญญาณ “ซื้อ” เข้ามาหนุนอีกหลังจากที่ดัชนีฯสามารถทะลุผ่านแนวจิตวิทยาที่ 1,650 จุด ซึ่งแรงซื้อที่เข้ามาในตลาดฯคาดว่าจะเป็นแรงซื้อจากบรรดากองทุน และนักลงทุนต่างชาติ โดยสังเกตุได้จากหุ้นบิ๊กแคปที่ปรับขึ้นมาในวันนี้ ไม่ว่าจะเป็นหุ้นในกลุ่มพลังงาน, แบงก์ และหุ้น SCC แสดงให้เห็นถึง Fund Flow ไหลเข้ามาอย่างต่อเนื่อง แม้ว่าตลาดฯจะมีพักฐานบ้างในการเทรดระหว่างวันก็เป็นการพักตัวเพื่อที่จะไปต่อ
นอกจากนี้ แนะนำให้ติดตามการประชุมธนาคารกลางอังกฤษ (BoE) ในวันนี้ และสัปดาห์หน้าก็ติดตามกาประชุมธนาคารกลางสหรัฐ (เฟด) ส่วนในช่วงปลายเดือนนี้ก็ให้ติดตามการเลือกตั้งนายกรัฐมนตรีของเยอรมนี
ส่วนแนวโน้มการลงทุนในวันพรุ่งนี้ (15 ก.ย.) น.ส.จิตรา เปิดเผยว่า ตลาดฯคงจะซิกแซกขึ้นไปได้ต่อ พร้อมให้แนวรับ 1,640 จุด ส่วนแนวต้าน 1,655-1,660 จุด